Държавен вестник, бр. 16, 2011 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  16
РЕШЕНИЕ № 726
от 20 декември 2010 г.
За проект за ПУП – план за регулация и 
застрояване (ПРЗ) за УПИ V-4020 – „За складо­
ве, производствено хале, офиси и общежитие“; 
улица по о.т. 68 – 69; кв.7б, м. Бенковски, район 
„Кремиковци“.
Със заявление вх. № ГР-94-К-96/2008 г. Камен 
Маринов Калчев, собственик на поземлени имоти 
(ПИ) № 4020, м. Локманица, землище Бенковски, 
придружено с мотивирано предложение, е поискал 
съгласие за изработване на ПУП – план за регу­
лация и застрояване (ПРЗ). Същото е допуснато 
с писмо на главния архитект на СО под същия 
входящ номер на 22.04.2009 г., в което са дадени 
указания от отделите на ДАГ, които са изпълнени. 
Собственикът внася за одобряване проект за ПРЗ 
за УПИ V-4020 – „За складове, производствено 
хале, офиси и общежитие“; улица по о.т. 68 – 69; 
кв.7б, м. Бенковски. Същият е обявен по чл. 128, 
ал. 3 ЗУТ и с писмо № 6602-64(4)/2009 г. район 
„Кремиковци“ го връща в ДАГ с информацията, 
че няма постъпили възражения.
Проектът е съгласуван от дирекция „Зелена 
система“ при СО на 23.08.2010 г., „ЧЕЗ Разпреде­
ление България“ – АД – 10.04.2009 г., „Софийска 
вода“ – АД – 03.2009 г., ОПП – СД – 18.02.2009 г., 
СДВР – КАТ. Разгледан е и приет от ОЕСУТ с 
протокол № ЕС-Г-84 от 5.10.2010 г., т. 1.
Проектната разработка отговаря на изис­
кванията на устройствена зона № 21 (Пмс) от 
приложението към чл. 3, ал. 2 ЗУЗСО и на пред­
вижданията на ОУП на Столична община/2009 г. 
Проектното решение е целесъобразно и в съответ­
ствие с чл. 129, ал. 1 ЗУТ органът, компетентен 
да одобри проекта за подробен устройствен план, 
е Столичният общински съвет.
На основание чл. 21, ал. 1, т. 11 ЗМСМА, 
чл. 21, ал. 6 ЗОС, заповед № РД-09-50-3345 от 
29.05.2008 г. на кмета на Столичната община, 
чл. 129, ал. 1 и чл. 110, ал. 1, т. 1 ЗУТ, прило­
жение към чл. 3, ал. 2, т. 21 ЗУЗО Столичният 
общински съвет реши:
1. Одобрява проект за план за регулация за 
УПИ V-4020 – „За складове, производствено хале, 
офиси и общежитие“; улица по о.т. 68 – 69; кв.7б, 
м. Бенковски, по червените и сините линии, цифри 
и текст съгласно приложения проект.
2. Одобрява проект за план за застрояване 
на УПИ V-4020 – „3a складове, производствено 
хале, офиси и общежитие“, кв. 7б, м. Бенковски, 
съгласно приложения проект.
Решението да се съобщи на заинтересованите 
по реда на чл. 129, ал. 1 ЗУТ.
Решението може да бъде обжалвано по реда на 
чл. 215 ЗУТ пред Административния съд – София-
град, в 14-дневен срок от съобщаването.
Жалбите се подават до район „Кремиковци“ и 
се изпращат в Административния съд – София-
град, от отдел „Правен“ на направление „Архитек­
тура и градоустройство“ на Столичната община.
Контролът по изпълнение на решението се 
възлага на Постоянната комисия по устройство 
на територията, архитектура и жилищна политика 
на Столичния общински съвет.
Председател: А. Иванов
2223
РЕШЕНИЕ № 725
от 20 декември 2010 г.
За приемане на проект за подробен устрой­
ствен план – изменение на план за регулация, м. 
Горна баня, кв. 72, УПИ ХІІІ – „за озеленяване“; 
ХLІІ – „за колектор и инженерна инфраструкту­
ра“; XII-1, кв. 63, УПИ XXI – „за озеленяване“; 
ХХІІ – „за колектор и инженерна инфраструкту­
ра“; кв. 101, УПИ I – „за колектор и инженерна 
инфраструктура“; кв. 102, УПИ І – „за колектор 
и инженерна инфраструктура“, в направление 
„Архитектура и градоустройство“ на Столичната 
община е постъпило писмо № ГР-08-18-60/2009 
от кмета на район „Овча купел“ с искане за до­
пускане изменение на план за регулация, с което 
да се обезпечи регулационно трасето на първи 
канализационен колектор, м. Горна баня.
Със заповед № РД-09-50-45 от 14.01.2010 г. 
на главния архитект на Столичната община е 
допуснато изработване на изменение на план 
за регулация. В заповедта са указани условията 
за изработване на проекта от отделите на ДАГ: 
„Териториално планиране“, „Инженерни мрежи“, 
„Комуникации и транспорт“ и „Правен“.
Проведени са процедурите по чл. 128, ал. 3 и 5 
ЗУТ. С писмо № АБ-6602-187/3 от 1.07.2010 г. кме­
тът на район „Овча купел“ удостоверява, че няма 
постъпили възражения. Представени са схеми от 
„Софийска вода“ – АД, писмо от ДП „НКЖИ“ 
и писмо № АБ-6602-187/3 от 17.11.2010 г., с което 
кметът на район „Овча купел“ удостоверява, че 
по трасето на колектора няма дълготрайна дър­
весна растителност.
Процедираният проект съответства на зо­
ната, в която попада новосъздаденият УПИ по 
ОУП/2009 г.
Проектът е разгледан на заседание на ОЕСУТ 
с протокол № ЕС-Г-76 от 27.07.2010 г., т. 19, и 
№ ЕС-Г-97 от 9.11.2010 г., т. 1.
На основание чл. 21, ал. 1, т. 11 ЗМСМА, чл. 21, 
ал. 6 ЗОС, чл. 134, ал. 2, т. 3 във връзка с ал. 1, 
т. 1 ЗУТ, т. 6, 26 и 13 от приложението към чл. 3, 
ал. 2 ЗУЗСО и протоколи на ОЕСУТ № ЕС Г-76 
от 27.07.2010 г., т. 19, и № ЕС-Г-97 от 9.11.2010 г., 
т. 1, Столичният общински съвет реши:
Одобрява проект за изменение на план за регу­
лация на м. Горна баня, като от кв. 27,УПИ XII-1 
и ХІІІ-СГО, кв. 63, УПИ ХХ – „за озеленяване 
и колектор“, кв. 101, УПИ І – „за озеленяване 
и колектор“, кв. 102, УПИ І – „за озеленяване 
и колектор“ и сервитут на канализационен ко­
лектор се създават: в кв. 72 нови УПИ XII-1, 
ХLІІ – „за колектор и инженерна инфраструктура“, 
и XIII – „за озеленяване“; в кв. 63 нови УПИ: 
ХХІ – „за озеленяване“, и ХХІІ – „за колектор и 
инженерна инфраструктура“; в кв. 101 нов УПИ 
І – „за колектор и инженерна инфраструктура“, 
и в кв. 102, УПИ І – „за колектор и инженерна 
инфраструктура“.
Решението да се съобщи на заинтересуваните 
лица по реда на чл. 129, ал. 1 ЗУТ.
Решението може да бъде обжалвано по реда на 
чл. 215 ЗУТ пред Административния съд – София-
град, в 14-дневен срок от съобщаването. Жалбите 
се подават до район „Овча купел“ и се изпращат 
в Административния съд – София-град, от отдел 
„Правен“ на направление „Архитектура и градо­
устройство“ на Столичната община.
Контролът по изпълнение на решението се 
възлага на Постоянната комисия по устройство 
на територията, архитектура и жилищна политика 
на Столичния общински съвет.
Председател: А. Иванов
2174